par to, kā ir īstenotas deleģēto aktu pieņemšanas pilnvaras, kas Komisijai piešķirtas ar Regulu (ES) 2016/429 par pārnēsājamām dzīvnieku slimībām (“Dzīvnieku veselības tiesību akts”)

·Komisijas Deleģētā regula (ES) 2020/689 (2019. gada 17. decembris), ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429;

Šo ziņojumu sniedz saskaņā ar Regulas (ES) 2016/429 264. panta 3. punktu. Saskaņā ar minēto noteikumu pilnvaras pieņemt deleģētos aktus jautājumos, kas uzskaitīti minētajā noteikumā, Komisijai tiek piešķirtas uz piecu gadu laikposmu no 2016. gada 20. aprīļa un par deleģētajām pilnvarām Komisijai ir jāsagatavo ziņojums ne vēlāk kā deviņus mēnešus pirms minētā piecu gadu laikposma beigām.

Tajā arī ir precizēta dzīvnieku veselības jomā iesaistīto dažādo dalībnieku loma un dotas iespējas samazināt administratīvo slogu lauksaimniekiem, citiem operatoriem un kompetentajām iestādēm, nepasliktinot dzīvnieku veselības stāvokli Savienībā. Papildus tam tā nodrošina rīkus, kas ir labāk piemēroti krīzes situāciju pārvarēšanai (piemēram, saistībā ar slimībām, kas radušās no jauna) vai konkrētu risku novēršanai (piemēram, saistībā ar rezistenci pret antimikrobiāliem līdzekļiem), un palīdz samazināt slimību uzliesmojumu radītos ekonomiskos zaudējumus.

Regula (ES) 2016/429 par pārnēsājamām dzīvnieku slimībām (“Dzīvnieku veselības tiesību akts”) tika pieņemta 2016. gadā. Šī regula stājās spēkā 2016. gada 21. aprīlī, un to piemēro no 2021. gada 21. aprīļa.

par to, kā ir īstenotas deleģēto aktu pieņemšanas pilnvaras, kas Komisijai piešķirtas ar Regulu (ES) 2016/429 par pārnēsājamām dzīvnieku slimībām (“Dzīvnieku veselības tiesību akts”)

·Komisijas Deleģētā regula (ES) 2020/691 (2020. gada 30. janvāris), ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429;

·Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429;

·Komisijas Deleģētā regula (ES) 2020/990 (2020. gada 28. aprīlis), ar ko attiecībā uz dzīvnieku veselības un sertifikācijas prasībām, kuras reglamentē ūdensdzīvnieku un no ūdensdzīvniekiem iegūtu dzīvnieku izcelsmes produktu pārvietošanu Savienībā, papildina Eiropas Parlamenta un Padomes Regulu (ES) 2016/429;

·Komisijas Deleģētā regula (ES) 2020/2154 (2020. gada 14. oktobris), ar ko attiecībā uz dzīvnieku veselības, sertificēšanas un paziņošanas prasībām, kuras reglamentē no sauszemes dzīvniekiem iegūtu dzīvnieku izcelsmes produktu pārvietošanu Savienībā, papildina Eiropas Parlamenta un Padomes Regulu (ES) 2016/429.

Līdz šim Komisija ir izmantojusi 83 no 110 deleģēto aktu pieņemšanas pilnvarojumiem, kas paredzēti Regulā (ES) 2016/429. Dažas no šīm deleģētajām pilnvarām tika izmantotas vienā reizē, pieņemot vienu deleģēto aktu, ja attiecīgie noteikumi pēc būtības bija savā starpā saistīti. Noteikumu apvienošana vienā aktā, nevis sadalīšana pa vairākiem atsevišķiem aktiem, kuros būtu sniegtas savstarpējas norādes citam uz citu, tika uzskatīta par vajadzīgu tādēļ, lai panāktu vienkāršību un pārredzamību un tādējādi varētu efektīvi piemērot noteikumus un izvairīties no dublēšanās.

Šajā tabulā ir norādīts, kuros aktos ir ietverti īpašie pasākumi, kas pieņemti saskaņā ar atbilstošajiem Regulā (ES) 2016/429 paredzētajiem pilnvarojumiem.

Deleģētais akts Regulā (ES) 2016/429 paredzētie pilnvarojumi Komisijas Deleģētā regula (ES) 2018/1629 (2018. gada 25. jūlijs), ar ko groza slimību sarakstu, kas dots II pielikumā Eiropas Parlamenta un Padomes Regulai (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) 5. panta 2. un 4. punkts Komisijas Deleģētā regula (ES) 2019/2035 (2019. gada 28. jūnijs), ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429 3. panta 5. punkts, 87. panta 3. punkts, 94. panta 3. punkts, 97. panta 2. punkts, 101. panta 3. punkts, 106. panta 1. punkts, 118. panta 1. un 2. punkts, 119. panta 1. punkts, 122. panta 2. punkts, 271. panta 2. punkts un 279. panta 2. punkts Komisijas Deleģētā regula (ES) 2020/686 (2019. gada 17. decembris), ar ko attiecībā uz reproduktīvo produktu objektu apstiprināšanu un izsekojamības un dzīvnieku veselības prasībām, kas jāievēro, veicot konkrētu turētu sauszemes dzīvnieku reproduktīvo produktu pārvietošanu Savienībā, papildina Eiropas Parlamenta un Padomes Regulu (ES) 2016/429 94. panta 3. punkts, 97. panta 2. punkts, 101. panta 3. punkts, 106. panta 1. punkts, 122. panta 1. un 2. punkts, 131. panta 1. punkts, 160. panta 1. un 2. punkts, 161. panta 6. punkts, 162. panta 3. un 4. punkts, 163. panta 5. punkts, 164. panta 2. punkts, 165. panta 3. punkts un 279. panta 2. punkts Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 3. panta 5. punkts, 125. panta 2. punkts, 131. panta 1. punkts, 132. panta 2. punkts, 135. pants, 136. panta 2. punkts, 137. panta 2. punkts, 140. pants, 144. panta 1. punkts, 146. panta 1. punkts, 147. pants, 149. panta 4. punkts, 154. panta 1. punkts, 156. panta 1. punkts, 160. pants, 162. panta 3. un 4. punkts, 163. panta 5. punkta b) un c) apakšpunkts un 164. panta 2. punkts Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 47. panta 1. punkts, 53. panta 2. punkts, 54. panta 3. punkts, 55. panta 2. punkts, 58. panta 2. punkts, 63. panta pirmā daļa, 64. panta 4. punkts, 67. panta pirmā daļa, 68. panta 3. punkts, 70. panta 3. punkts, 72. panta 2. punkts, 73. panta 3. punkts, 74. panta 4. punkts, 76. panta 5. punkts, 77. panta 2. punkts un 272. panta 2. punkts Komisijas Deleģētā regula (ES) 2020/689 (2019. gada 17. decembris), ar ko attiecībā uz noteikumiem par noteiktu sarakstā norādītu un jaunradušos slimību uzraudzību, izskaušanas programmām un statusu “brīvs no slimības” papildina Eiropas Parlamenta un Padomes Regulu (ES) 2016/429 29. pants, 31. panta 5. punkts, 32. panta 2. punkts, 37. panta 5. punkts, 39. pants, 41. panta 3. punkts, 42. panta 6. punkts un 280. panta 4. punkts Komisijas Deleģētā regula (ES) 2020/691 (2020. gada 30. janvāris), ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429 176. panta 4. punkts, 181. panta 2. punkts, 185. panta 5. punkts, 189. panta 1. punkts un 279. panta 2. punkts Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 234. panta 2. punkts, 237. panta 4. punkts un 239. panta 2. punkts Komisijas Deleģētā regula (ES) 2020/990 (2020. gada 28. aprīlis), ar ko attiecībā uz dzīvnieku veselības un sertifikācijas prasībām, kuras reglamentē ūdensdzīvnieku un no ūdensdzīvniekiem iegūtu dzīvnieku izcelsmes produktu pārvietošanu Savienībā, papildina Eiropas Parlamenta un Padomes Regulu (ES) 2016/429 192. panta 2. punkts, 197. panta 3. punkts, 201. panta 3. punkts, 202. panta 3. punkts, 205. panta 2. punkts, 211. panta 1. punkts, 213. panta 1. punkts, 216. panta 4. punkts, 218. panta 3. punkts, 221. panta 1. punkts, 222. panta 3. punkts, 223. panta 6. punkts un 224. panta 3. punkts Komisijas Deleģētā regula (ES) 2020/2154 (2020. gada 14. oktobris), ar ko attiecībā uz dzīvnieku veselības, sertificēšanas un paziņošanas prasībām, kuras reglamentē no sauszemes dzīvniekiem iegūtu dzīvnieku izcelsmes produktu pārvietošanu Savienībā, papildina Eiropas Parlamenta un Padomes Regulu (ES) 2016/429 166. panta 3. punkts, 168. panta 3. punkts un 169. panta 5. punkts

Daži Regulā (ES) 2016/429 paredzētie pilnvarojumi pārskata periodā nav izmantoti tālāk izklāstīto iemeslu dēļ.

·14. panta 3. punktā paredzētais pilnvarojums, kas attiecas uz uzdevumiem, kurus kompetentās iestādes var deleģēt veterinārārstiem, kas nav oficiālie veterinārārsti, un 16. panta 2. punktā paredzētais pilnvarojums, kas attiecas uz drošības pasākumiem laboratorijās, līdz šim nav izmantoti. Tomēr Komisija izvērtē vajadzību sagatavot konkrētus aktus attiecībā uz minētajiem aspektiem, jo īpaši ņemot vērā jauno noteikumu praktiskajā piemērošanā gūto pieredzi.

·18. panta 3. punktā un 20. panta 3. punktā paredzētie pilnvarojumi, kas attiecas uz paziņošanu un ziņošanu par slimībām, līdz šim nav izmantoti. Kad Regula (ES) 2016/429 kļūs piemērojama, uz minēto pilnvarojumu pamata, iespējams, būs jāpieņem noteikumi, lai novērstu īstenošanas problēmas, kas varētu rasties dalībvalstīs vai Komisijai. Komisija izvērtēs vajadzību rīkoties šajā jautājumā, ņemot vērā jauno noteikumu praktiskajā piemērošanā gūto pieredzi. Tas pats attiecas uz 68. panta 3. punktā paredzēto pilnvarojumu pieņemt aktus par statusa “brīvs no slimības” atjaunošanu noteiktu dzīvnieku slimību gadījumā, 151. panta 3. punktā paredzēto pilnvarojumu pieņemt aktus par pašdeklarēšanas dokumentiem attiecībā uz sauszemes dzīvniekiem un 167. panta 5. punktā paredzēto pilnvarojumu pieņemt aktus par atkāpēm no sertifikācijas pienākuma attiecībā uz dzīvnieku izcelsmes produktu pārvietošanu.

·Uz 48. panta 3. punktā paredzētā pilnvarojuma pamata tiek izstrādāts deleģētais akts par Savienības antigēnu, vakcīnu un diagnostikas reaģentu bankām, un to ir plānots pieņemt 2021. gadā.

·109. panta 2. punktā paredzētais pilnvarojums, kas attiecas uz informācijas dokumentēšanu datorizētā tādu turētu sauszemes dzīvnieku sugu datubāzē, kuras nav minētas pamatregulā, netika izmantots. Tomēr tas ir jāpagarina, lai Komisija varētu noteikt prasības datorizētajai šo dzīvnieku sugu datubāzei, kad šāda vajadzība nākotnē radīsies, ja radīsies. Saskaņā ar minēto noteikumu Komisija pastāvīgi izvērtē vajadzību sagatavot deleģēto aktu, kurā būtu noteiktas šādas prasības.

·138. un 139. pantā paredzētie pilnvarojumi, kas attiecas uz īpašiem sauszemes dzīvnieku pārvietošanas gadījumiem, netika izmantoti. Tomēr pēc Regulas (ES) 2016/429 piemērošanas sākuma dienas varētu būt vajadzīgi šādi sīkāk izstrādāti noteikumi, ja radīsies grūtības minēto noteikumu īstenošanā. Līdzīga situācija ir ar pilnvarojumiem, kas paredzēti 200. un 204. pantā un attiecas uz noteiktiem ūdensdzīvnieku pārvietošanas veidiem, un pilnvarojumu, kas paredzēts 214. pantā un attiecas uz noteikumiem par dzīvnieku veselības sertificēšanu saistībā ar noteiktiem ūdensdzīvnieku pārvietošanas veidiem. Komisija pastāvīgi izvērtēs vajadzību rīkoties šajā jautājumā, ņemot vērā jauno noteikumu praktiskajā piemērošanā gūto pieredzi.

·228. pantā paredzētais pilnvarojums, uz kā pamata Komisija var noteikt dzīvnieku veselības prasības “citiem dzīvniekiem”, t. i., dzīvniekiem, kas nav ne sauszemes dzīvnieki, ne ūdensdzīvnieki, līdz šim nav izmantots. Komisija līdz šim nav rīkojusies, bet tai vajadzētu būt iespējai noteikt dzīvnieku veselības prasības šādiem dzīvniekiem (piemēram, rāpuļiem, abiniekiem), ja ar tiem saistītā veselības riska dēļ ir vajadzīgi precīzāki vai specifiskāki šo sugu izsekojamības, slimību profilakses vai kontroles noteikumi.

·230. panta 3. punktā paredzētais pilnvarojums ierobežot dalībvalstu iespēju sagatavot to trešo valstu sarakstus, no kurām tās var atļaut ievest Savienībā noteiktas preces, ja šādi saraksti nav izveidoti ar Savienības tiesību aktiem, līdz šim nav izmantots. Ar Savienības tiesību aktiem nav noteikti trešo valstu saraksti attiecībā uz visām precēm. Komisijai ir jāgūst lielāka pieredze jauno noteikumu praktiskajā īstenošanā, pirms tā nolemj izstrādāt šādus aktus.

·240.–242. pantā paredzētie pilnvarojumi ļauj Komisijai Savienības līmenī noteikt konkrētus aizsardzības un profilakses pasākumus saistībā ar noteiktu produktu un transportlīdzekļu iekļūšanu Savienībā, tostarp ar biodrošību saistītus pasākumus. Šie pilnvarojumi ir svarīgi, jo tie dod iespēju nākotnē izstrādāt šādus noteikumus, lai novērstu dzīvnieku slimību izplatīšanos ES un pastiprinātu biodrošību pie ES ārējām robežām.

·Regulas (ES) 2016/429 VI daļā (245.–254. pantā) paredzētie pilnvarojumi par lolojumdzīvnieku nekomerciālu pārvietošanu netika izmantoti. Saskaņā ar 277. pantu VI daļā izklāstītos noteikumus piemēros tikai pēc 2026. gada 21. aprīļa. Komisija izmantos minētos pilnvarojumus, kad būs sākusies VI daļas piemērošana.

·263. pantā paredzētais pilnvarojums grozīt Regulas (ES) 2016/429 III pielikumu pārskata periodā netika izmantots, jo taksonomijā nebija nekādu izmaiņu, kuru dēļ būtu jāizdara šāds grozījums. Šādas izmaiņas taksonomijā var notikt jebkurā brīdī, un Komisijai var būt vajadzība attiecīgi reaģēt un izdarīt nepieciešamos grozījumus.

4.SECINĀJUMS